Crallo

Sant Celtaidd oedd Crallo (fl. tua'r 6g). Roedd yn fab i'r Santes Canna a Sant Sadwrn. Dywedir y daeth drosodd i dde Cymru o Lydaw i astudio yng nghlas Llanilltud Fawr.T.D. Breverton, The Book of Welsh Saints (Caerdydd, 2000), tud. 157. Dethlir ei ddydd gŵyl ar 8 Awst.

Yn ôl traddodiad, sefydlwyd Llangrallo ym Mwrdeistref Sirol Pen-y-bont ar Ogwr gan Sant Crallo. Ceir croesau eglwysig wedi'u cofrestru gan Cadw ym mynwent yr eglwys. Yn ôl rhai awdurdodau, mae'r groes yn nodi man claddu Crallo. Ceir Ffynnon Grallo ger yr eglwys.

Cyfeiriadau

Categori:Pobl y 6ed ganrif o Gymru
Categori:Hanes Pen-y-bont ar Ogwr
Categori:Seintiau o Gymru
Categori:Seintiau o Lydaw